google/wiki40b huggingface dataset:
Psykosyntese

Psykosyntese er en retning innenfor transpersonlig psykologi som ble formulert og utviklet av den italienske psykiateren Roberto Assagioli (1888–1974). Karakteristisk for psykosyntesen er fokus på ikke kun det ubevisstes lavere, men også dets midtre og høyere dimensjoner, utvikling av en rikt differensiert vilje og forening av eksistensielle motsetninger i stadig mer omfattende synteser.
Assagioli utviklet tidlig en praktisk metodikk med teknikker for å arbeide med «delpersonligheter», dvs. tydeliggjøring av ens ulike personlige sider, for å komme nærmere og utvikle menneskets eksistensielle kjerne. Han brøt også ny mark ved å bruke indre fantasireiser eller guidede meditasjoner i utforskingen av det ubevisste. Framhevingen av viljens betydning og dens utvikling i kraft av sterk, dyktig, god og universell vilje, brøt sterkt med klassisk psykoanalyse og utgjorde grunnlaget for ett av Assagiolis hovedverk, The Act of Will. Hans andre hovedverk på engelsk er Psychosynthesis, samt den posthume Transpersonal Development.
Psykosyntese står for en udogmatisk åndelighet og understreker betydningen av egen øvelse og selvutvikling, ikke minst for terapeutens del. Psykosyntese regnes som en transpersonlig psykologi og har integrert grunnleggende trekk både fra psykoanalyse og eksistensiell og humanistisk psykologi.
Kimhyongjik

Administrativ inndeling

Fylket er delt inn i en ŭp (småby), seks rodongjagu (arbeiderdistrikt) og ni ri (landsby).
Shamarpa

Shamarpa (tibetansk: ཞྭ་དམར་པ་; Wylie: Zhwa-dmar-pa), også kjent som Shamar Rinpoche og mer formelt Kunzig Shamar Rinpoche, er en tittel i en ætt av inkarnerte lamaer (tülku) innen Karma Kagyü-skolen innen tibetansk buddhisme. Shamarpa anses å være en manifestasjon av Amitabha Buddha og knyttes tradisjonelt med klostret Yangpachen nær Lhasa. Tittelen betyr bokstavelig «personen med den røde krone».
Den første Shamarpa, Khedrup Drakpa Senge (1283–1349), var den fremste disippel til den tredje Karmapa, Rangjung Dorje. Rangjung Dorje gav sin disippel en rubinrød krone og tittelen Shamarpa, noe som la grunnen til en ny ætt av reinkarnerte lamaer innen den tibetanske buddhisme.
Under en valfart til Nepal konspirerte den tiende Shamarpa, Mipam Chödrup Gyamtso, med Gurkha-folket om å invadere Tibet for å kunne legge beslag på rikdommene i Trashilhünpoklostret i Shigatse. Den resulterende nepalske invasjonen i 1788 foranlediget Dalai Lama til å forby nye inkarnasjoner av Shamarpa. På 1890-tallet ble imidlertid tradisjonen gjenopplivet.
Etter at den 16. Karmapa døde i 1981 har Shamarpa Mipham Chokyi Lodro havnet i et skisma innen Karma-Kagyü. Den fjortende Dalai Lama og Folkerepublikken Kinas myndigheter har erkjent Ogyen Trinley Dorje som Karmapa, mens Shamarpa erkjenner Trinley Thaye Dorje som den 17, Karmapa.
Dagbladet Rogaland

Dagbladet Rogaland ble grunnlagt av bønder, ungdomsorganisasjoner og målfolk på Jæren i Rogaland og kom ut første gang 2. april 1925. Redaktør fra starten var Ivar Høvik. Avisa skulle være talerør for «bygdesynet i alle spursmål», og ble etter hvert et organ for Bondepartiet. Avisa klarte aldri å nå opp i konkurransen med de andre avisene i Stavanger-området. Den fikk komme ut uavbrutt av andre verdenskrig i motsetning til de øvrige Stavangeravisene som måtte akseptere både innstillinger og omorganiseringer, og nådde et opplag i 1947 på 8000 eksemplarer. Men deretter sank dette, særlig på 1960-tallet. I 1965 startet avisa sammen med Osloavisa Nationen Norges første samarbeid om utveksling av stoff og annonser. Siste utgave kom ut i oktober 1988.
Billy Reid

Liv og karriere

Reid startet sin spillerkarriere hos Queen of the South i Dumfries i Sør-Skottland, og det var manager Nobby Clark som hentet ham til klubben. Lagkamerat Tommy Bryce husket Reid som en av de beste spillerne i klubben. Reid spilte deretter for Clyde, Hamilton Academical og Stirling Albion. Han var også manager for Clyde.
Reid mottok utmerkelsen som årets skotske manager i 2008 (PFA Scotland Manager of the Year), etter å ha ført Hamilton til opprykk til Skotsk Premier League. I sesongen 2010-2011 havnet imidlertid Hamilton Academical helt nederst i Premier League, og rykket ned igjen til skotsk førstedivisjon.
Hans sønn, Billy Reid junior (fotballspiller født 1986), var også fotballspiller, og spilte for Clyde. Hans andre sønn, Gary Reid, gikk på Lenzie Academy.
Lokomotivfører

Lokomotivfører, forkortet lokfører, er betegnelse på en person kjører et jernbanetog, det vil si betjener lokomotivets eller motorvognsettets framdriftssystemer.  Dette må ikke forveksles med betegnelsen togfører, som var en eldre betegnelsen på den som hadde ansvar for hele toget, og som var konduktør.
En norsk lokfører hadde sin utdanning fra Norges Statsbaner (inntil 2004) eller Norsk Jernbaneskole (fra 2005–2018). Fra 2019 heter utdanningen Norsk fagskole for lokomotivførere. Under togframføring har lokføreren den sikkerhetsmessige funksjonen «fører».
Rhomborhina bousqueti

Utseende

En nokså stor (opptil 34 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Arten lever i Vietnam.
When You Walk in the Room

«When You Walk in the Room» er en amerikansk sang, skrevet og innspilt av Jackie DeShannon. Hennes versjon var den første som ble utgitt (i 1963), men mange artister har spilt inn coververjsoner av den.
Sangteksten forsøker å detaljere de følelsene jeg-personen har i nærvær av den personen han/hun elsker. Det er også et uttrykk for frustrasjon over at jeg-persponen ikke klarer å fortelle personen om hans/hennes kjærlighet.
DeShannons originalversjon ble utgitt på singlen Liberty 55645 i november 1963. Den ble arrangert og dirigert av Jack Nitzsche. Produsent var Dick Glasser. A-siden var «Till You Say You'll Be Mine». Den ble senere gjenutgitt som A-side på singlen Liberty 55735 (med «Over You» som B-side) i september 1964 og senere inkludert på LP-platen, Breakin' It Up on the Beatles Tour (Liberty LST-7390 (stereo) og Liberty LRP-3390 (mono)).

The Searchers' versjon

Sangen ble innspilt av The Searchers i 1964 etter at gruppa allerede hadde hatt suksess med en annen DeShannon-sang , «Needles and Pins».
«When You Walk in the Room» ble utgitt på singlen Pye 7N 15694. B-siden var «(I'll Be) Missing You».
The Young Veins laget en coverversjon av The Searchers' versjon.

Stephanie Winslows versjon

Stephanie Winslow, en amerikansk countryartist, spilte inn en versjon. Den ble utgitt på singlen Warner Bros./Curb WBS49831. A-siden var «When You Walk In The Room» [Stereo]. B-siden var «When You Walk In The Room» [Mono]. Produsent var Ray Ruff.
Stereoversjonen ble også utgitt på hennes LP, Dakota (Warner Bros./Curb BSK 3529), i 1981.

Paul Carracks versjon

Paul Carracks versjon ble utgitt på singlen Chrysalis CDE 3 i 1987. Produsent var Christopher Neil.
Den var hentet fra hans LP, One Good Reason (Chrysalis CDL 1578).

Pam Tillis' versjon

I 1994 spilte countryartist, Pam Tillis, inn en versjon. Den ble utgitt på CD-singlen Arista 12726-7 i juli 1994. Produsenter var Pam Tillis og Steve Fishell. Den ble ledsaget av en musikkvideo med Dick Clark og fremstilte Tillis i en opptreden på American Bandstand i midten av 1960-årene. B-siden var «Till All the Lonely's Gone».
«When You Walk in the Room» ble også utgitt på hennes CD, Sweethearts Dance (Arista 07822 18758-2) i 1994.

Agnetha Fältskogs versjon

When You Walk in the Room ble i Sverige utgitt på CD-singlen WEA 5050467-3834-2-5 i 204. Produsenter var Agnetha Fältskog, Anders Neglin og Dan Strömkvist. Den finnes i flere versjoner, et par var remikset av henholdsvis Almighty og Soundfactory.
When You Walk in the Room var den andre CD-singlen som var hentet fra CD-albumet, My Colouring Book. Det var hennes første album på 17 år.

Norsk versjon

Stein Vaker har skrevet en norsk tekst. Den norske tittelen er «En sang om deg».
Kompostering

Kompostering beskriver nedbrytningsprosessen som organisk avfall gjennomgår for å bli til ny jord.
Bønder har til alle tider samlet opp og fordelt gress- og planteavfall, for eksempel under frukttrær. Nedbrytningen har deretter skjedd i det tempo naturen har muliggjort (kaldkompost). I møkkakjelleren har tempoet i nedbrytningen vært raskere. En del av prosessene utvikler varme som fører til at mikrobene kan holde høyere tempo enn ute (tilnærmet varmkompostering).
Kompostering fremstår mange steder som alternativ til innsamling og forbrenning av matavfall. Hjemmekompostering var lansert i 1990-årene med tilbud om flere typer kompostbinger for varmkompostering. Enkelte kommuner gikk ut med tilbud om nedsatt renholdsavgift. Det ble fort klart at dette krevde både tilsyn og gode bruksanvisninger. I tillegg ble der en mengde ny jord som måtte fordeles på egen eiendom. Tiltaket fikk derfor noe begrenset omfang. For å kunne inngå en slik avtale, forutsetter dette innkjøp av godkjent svanemerket beholder. De fleste kommuner henviser til KompostBjørn som er en svanemerket kompostbinge. Fra 1. september 2016 satte flere kommuner et krav om kurs i hjemmekompostering for å kunne inngå avtalen,. 
For huseiere med hage er likevel haugen eller bingen i et hjørne av hagen et godt sted å anbringe planteavfallet etter at det er fjernet med rive og løvrake.

Komposteringsanlegg

I Norge finnes mer enn 40 komposteringsanlegg for behandling av mer enn 450 000 tonn våtorganisk avfall. Moderne anlegg er bygget for anaerob behandling av avfallet.
Det største selskapet i Norge er BioPlan Norge AS, som er et driftsselskap som driver komposteringsanlegg med mottak og behandling av avfallsprodukter som matavfall og slam. Anleggene som eies av BioPlan er plassert i Odda, Eidfjord og Flora. Det lages ulike typer jord og gjødselsprodukter basert på kompost ved anleggene.

Bokashi

Bokashikompostering er en anaerob komposteringsmetode som fermenterer eller gjærer matavfallet. Metoden ble opprinnelig ble utviklet i Japan.
Fermentering skjer ved hjelp av melkesyrebakterier. Enzymene aktiveres og blandes med strø. Strøet er normalt kim/ kli. Prosessen er temmelig lik vanlig kompostering, men resultatet er en gjæret masse som kan spaes ned i jorda, eller blandes alt i utekomposten.
Prosessen beskrives som totalorganisk, men avhenger av et kommersielt produkt som skal starte og opprettholde prosessen. Det angitte produktet inneholder bl.a. melkesyrebakterier, melasse, og strø.
Li Tang

Li Tang (kinesisk: 李唐; pinyin: Lǐ Táng; Wade–Giles: Li T'ang, stilnavn: Xigu 晞古, født i 1050 i fylket Mengzhou i provinsen Henan i Kina, død 1130) var en kinesisk landskapsmaler på Songdynastiets tid. 
Omkring 1100 var hans malertalenter lagt merke til i den grad at han under keiser Huizong av Song fikk høyeste rang ved Malerakademiet ved hoffet i Bianjing (nå Kaifeng). Li overlevde Jin-invasjonen i 1126–27, og fulgte med da hoffet flyttet sørover til Qiantang (nå Hangzhou), som ble dynastiets nye hovedstad. Han fortsatte som hoffmaler også under keiser Gaozong.
Li var en av de mest innflytelsesrike landskapsmelerne i det tidlige Sørlige Song-dynasti og han fikk mange disipler. Han representerer en viktig forbindelse mellm nordlige song-skolen (Guo Xi, Fan Kuan, Li Cheng og andre) og de senere sørlige song-malere, som Xia Gui og Ma Yuan, som begge hadde studert Lis kunst. Han utviklet og perfeksjonerte en teknikk som ble kalt øksekuttpenselstrøk, som gav klipper og fjell en særlig fin kvalitet.
Vest-Saharas herrelandslag i fotball

Vest-Saharas herrelandslag i fotball er fotballandslaget for Vest-Sahara og Den saharawiske arabiske demokratiske republikk og kontrolleres av Den saharawiske fotballføderasjonen. De er ikke medlem av FIFA eller Confédération africaine de football og kan dermed ikke være med i Fotball-VM eller Afrikamesterskapet i fotball. De er medlemmer av NF-Board, en organisasjon for fotballandslag som er utenfor FIFA-systemet. Laget spiller med grønn og svart trøye, rød shorts og hvite sokker. Bortedrakten er i sort og hvitt.
I 1984, 1986 og 1994 spilte de mot en rekke klubblag i Algerie. I 1988 spilte de mot Le Mans i Frankrike og tapte 3-2. I 1987 spilte de i Spania og i 1994 i Italia.
Poul Helgesen

Hans liv

Helgesen var født i Varberg ca. 1485 i det den gang danske Halland (nåværende Sverige) av svensk mor og dansk far. Han ble munk i det lokale karmelitterkloster og vant tidlig respekt for sine kunnskaper. I 1517 var han i Helsingør hvor han påbegynte med humanistiske studier og ble spesielt opptatt av skriftene til Erasmus av Rotterdam. Allerede før Martin Luther hadde Helgesen kritisert misbruket i den katolske kirke.
I 1519 ble Helgesen leder av karmelittenes kollegium i København og senere lektor i teologi ved universitet i Roskilde. Han var påvirket av Luthers tanker og kom selv til å påvirke sine studenter med reformatorisk tankegods, og mange av disse ble siden foregangsmenn i den danske reformasjonen.
Helgesen ble selv med tiden mer kritisk innstilt overfor den lutherske lære og praksis, og ga høylytt uttrykk for det. Samtidig forble han kritisk til den katolske kirkes misbruk, som eksempelvis salg av avlat. Som deltaker i den religiøse debatten på 1520-tallet kunne han ikke unngå å bli sett på som en talsmann for den etablerte kirke. Han ble involvert i en opphetet og stundom svært injurierende polemikk mot de som støttet reformbevegelsen uten at han selv fikk støtte, noe som førte til at han over tid ble isolert og fikk svært ufortjent økenavnet «Poul Vendekåbe».
Hans ideal synes å ha vært en humanistisk kongelig makt som bevarte de intellektuelle og kulturelle verdier. Ganske tidlig var han i opposisjon til kong Christian II og da kongen falt i 1523 var han på lag med de opprørske adelsmenn, sannsynligvis den som førte i pennen klageskrivet mot den avsatte kongen. Den ny kongen, Fredrik I, kom til å førte en kirkepolitikk som skuffet Helgesen tungt. 
Etter at kong Fredrik døde i 1533 anklaget Helgesen med hell reformatoren Hans Tausen for kjetteri, men den generelle holdningen til de katolske biskopene og at den nye borgerkrigen brøt ut, kalt for «grevens feide», gjorde at anstrengelsene var forgjeves. I løpet av denne krigen forsvinner Helgesen fra historien. Om han ble drept, døde av naturlige årsaker og forlot landet er fortsatt en uløst gåte.

Verker

Helgesen utga flere bøker på dansk, blant annet Martin Luthers Bedebog. Mange hans verker har gått tapt, men hans oversettelse av Erasmus' Institutio Principis Christiani (1522) er også en indikasjon av hans egne idealer. Et uavhengig verk er hans Historia Compendiose (rundt 1523) som er en kort historie om de danske konger og deres forhold. Hans polemiske skrifter mot både katolikker og protestanter viser både hans temperament som hans teologiske kunnskap.
Han var en fremragende historiker og hans hovedverk, håndskrevet på latin er den uferdige Skibbykrøniken, et historisk verk som blant inneholder bitter kritikk av hans samtids Danmark. Håndskriften ble gjenfunnet i 1650, innmurt i Skibby Kirke i Horns Herred. Verket er anonymt, men alle moderne historikere anerkjenner ham som forfatteren. Selv om det et svakt satt opp og blander store og små begivenheter er verket uansett et monument over hans faste politiske og religiøse overbevisning.
Zoodes

Utseende

Ganske store, avlange, brungule til svarte trebukker. De lyse artene har gjerne mørke tegninger på dekkvingene. Antennene er tynne og vanligvis noe lengre enn kroppen. Pronotum er rundet, dekkvingene jevnbrede eller nesten jevnbrede, beina slanke.

Utbredelse

Slekten er vidt utbredt i tropisk Afrika og Asia.
Sykkylven ungdomsskule

Sykkylven ungdomsskule er plassert like ved sentrum i Sykkylven. Skolen ble opprettet i 1955, og var da en av de tre første ungdomsskolene i landet. Skolen har ca. 320 elever, og totalt 54 ansatte.
Hovedbygningen ved Sykkylven ungdomsskole brant ned 15. januar 2003. Skolen ble deretter revet, og bygd opp etter moderne arkitektur. Den nye skolen bestående av 3 bygg stod ferdig i 2004, ett bygg til hvert årssteg med fire klasserom. I 2008 var den fjerde bygningen ferdig. Dette bygget inneholder spesialrom og kantine.
Tørmo kirkegård

Tørmo kirkegård på Vestsiden i Porsgrunn ble anlagt fordi kirkegården ved Vestsidens kirke var for liten. Et gravkapell ble oppført i 1914 og betydelig ombygget og innviet på nytt i 1957. Det er utsmykket av Harald Borg.
Nanjing pedagogiske universitet

Nanjings pedagogiske universitet (kinesisk: 南京师范大学, pinyin: Nánjīng Shīfàn Dàxué) er et pedagogisk universitet i  Nanjing i Jiangsu i Folkerepublikken Kina.
Universitet ble grunnlagt på Jinling Colleges tidligere campus i 1952. Jinling (Ginling) College (金陵女子学院) ble på sin side gjenopprettet på dets opprinnelige standsted av Nanjings pedagogiske universitet og tidligere studenter ved Jinling kvinneuniversitet i 1987. Jinling ble opprettet i 1902.
Tverrfløyte

Historikk

Til å begynne med var tverrfløyten uten klaffer, den hadde bare hull man dekket med fingrene. Etter hvert som fløyten utviklet seg kom det flere klaffer til. I 1847 tok Theobald Boehm patent på et revolusjonerende nytt fløytedesign som den dag i dag danner utgangspunktet for utformingen av enhver tverrfløyte. Fløyten ble senere produsert i metall for å forsterke lyden. Før det ble bare blokkfløyten brukt i orkestersammenheng, fordi traversofløyten (den opprinnelige tverrfløyten) ikke bar godt nok. Nå brukes den i skolekorps, privat og i større orkester.
Overborgermester

Overborgermester er den høyeste politiske posten i større byer i flere land.

Engelsktalende land

Lord Mayor er en tittel som benyttet for borgermesteren i en stor by, med særskilt distinksjon. I Skottland tilsvarer den Lord Provost.

Danmark

I Danmark finnes tittelen Overborgmester, som er navnet på den øverste borgemesteren i Danmarks hovedstad København.

Tyskland

Overborgermesteren (tysk: Oberbürgermeister eller Oberbürgermeisterin dersom det er en kvinne) er den øverste politiske leder i kretsfrie byer eller andre byer med høyt innbyggertall.  Valget av overborgermesteren er direkte, bortsett fra i de såkalte bystatene, Berlin, Bremen og Hamburg. I disse bystatene har dessuten det øverste politiske verv andre navn.
Berlins regjeringsjef kalles for eksempel regjerende borgermester, mens tittelen borgermester benyttes av de politiske lederne av Berlins 12 bydeler. Disse borgermestrene velges av de respektive bydelsforsamlingene (Bezirksverordnetenversammlung).
I Berlin markerer 1948 og 1991 når tittelen overborgermester ble avløst av regjerende borgermester. Det var ved byens deling. I Vest-Berlin het det regjerende forgermester fra 1948, mens man i Øst-Berlin holdt på den gamle tittel. Først ved Tysklands samling fikk byen en felles regjerende borgermester.
I byer som har overborgermester finnes vanligvis også flere borgermestere. De kalles gjerne sideordnete borgermestre (tysk: Beigeordnete Bürgermeister). Sammen med overborgermesteren danner borgermestrene en regjering eller et byråd, på tysk kalt Magistrat. De sideordnete borgermestrene utnevnes av enten overborgermesteren eller kommunefullmektige (avhengig av forbundslandets kommunale forvaltningslovstiftning).

Finland

I Finland får den øverst ansvarige sjefen for hovedstaden, Helsingfors, sitt forordnende av Presidenten og dermed også tittelen överborgmästare (finsk ylipormestari).
Norge i oljealderen

Norge i verden

25. september 1972 sa et flertall (53,5 %) av den norske befolkningen nei til medlemskap i EF. 28. november 1994 var det en ny folkeavstemning, denne gang om tilknytning til EU. 52,2 % sa nei denne gang. Da hadde Norge fra 1. januar 1994 vært medlem av Det europeiske økonomiske samarbeidsområde (EØS). Det gir tilgang til det indre marked i EU som gir fri bevegelse av varer, tjenester, kapital og personer mellom alle land i området. 
Norge er fra 2001 en del av Schengen-området som gjennom Schengen-avtalen regulerer at det ikke er noen ordinær passkontroll mellom medlemslandene.

Innvandring

Innvandrerbefolkningen, det vil si folk født i utlandet eller med minst en forelder født i utlandet, utgjorde i 2000 6,3 %. Per 5. mars 2018 hadde dette økt til 17,3 % av befolkningen.
Steinhvelvbro

En steinhvelvbro er en bro som blir båret av en eller flere underliggende trykkbue(r) – hvelv – laget av stein. De eldste steinhvelvbroene er tørrmurte ved at steinene ble nøye tilhugd og stablet inntil hverandre uten mørtel i fugene. 
 En steinbjelkebro skiller seg fra steinhvelvbro ved at brospennet består av en steinhelle eller steinbjelke (eller flere brospenn etter hverandre for eksempel Terland klopp). En utkragingsbro (f.eks. Horndøla bru) er en mellomform ved at murte utkraginger på begge landkarene korter inn spennet som må dekkes av hel steinhelle samtidig. Det var særlig tidlig på 1900-tall det ble bygget mange broer av denne type, men rundt 1930 tok betongkonstruksjoner nesten helt over. Mange over 100 år gamle steinhvelvbroer på norske veier og jernbaner er fortsatt i bruk. Åros bru var 1999 den første steinhvelvbro oppført på 60 år i Norge. 
Solkanbroen (jernbane) i Slovenia og Manshui-broen ved Luoyang (Kina) er med henholdsvis 85 og 90 meter spenn blant de lengste bygget av naturstein. De lengste steinhvelvbroene i Norge er Orkla bru (Dovrebanen) med hovedspenn på 60 meter og Skodjestraumen bru på 59 meter. Pont de la Libération i Villeneuve-sur-Lot (Frankrike) har et 96 meter langt spenn sammensatt av betongblokker uten armering.

Teknikk

Ved bygging av moderne steinhvelvbroer på 1900-tallet ble det lagt vekt på stein med god styrke (bruddstyrke og trykkspenning) og bestandighet, og transportavstander på opp mot 10 km var vanlig for å finne egnet stein. Ved tørrmuring måtte steinen hugges nøyaktig til, men ved fugede konstruksjoner kunne det være billigere å bruke mer mørtel enn å finpusse overflatene. En fordel med tørrmur er at alt vannet dreneres og det er minimal fare for frostsprenging. Tørrmur av ubearbeidet naturstein ble brukt fra de eldste tider til omkring 1880 (blant annet Lunde bru fra 1829, med ett spenn på 21,2 meter og Geirangervegen), mens tørrmur med tilhogget stein ble i Norge brukt til omkring 1900 og tåler spennvidder opp til 20 meter. Tilhogget stein med mørtelfuger tåler spennvidder på opp mot tre ganger så mye som tørrmur. Hvelvbuen ble oppført på et stillas av tre og overføring av belastning fra stillas til steinhvelv var krevende arbeid som krevde stor nøyaktighet. Steinhvelvbroer tåler en del vertikale trykkrefter og litt skjærkrefter, men tåler derimot lite eller ingenting av spenninger i form av horisontale krefter. Derfor utformes slike broer slik at de bestandig står under trykk, i den grad dette er mulig.  
For alle steinbygde buebroer av eldre dato var kronesteinene de viktigste. De satt øverst, var kileformet, låste konstruksjonen og tok belastningen fra begge sider. Over den bærende buen ligger overmuren, mens vederlag og kemper er buens anleggspunkt/opplager på hver side. Kempervinkel er vinkelen på buen der den støtter mot kemper. Brokarene på hver side ble ofte avsluttet med en kjegle mot terrenget. Steinene legges normalt i "forband" slik at det ikke blir gjennomgående fuger. Skodjestraumbruene har en uvanlig kombinasjon av hugget stein og teglstein. Pilhøyden er den vertikale avstanden mellom en horisontal linje mellom opplagrene og buens høyeste punkt.
Ambulansearbeider

Ambulansesaken i Oslo, august 2007

I forbindelse med den såkalte ambulansesaken i august 2007, hvor Ali Haji Mohamed Farah ble nektet ambulansetransport etter å ha blitt slått ned i Sofienbergparken, kom både de involverte ambulansearbeiderne og ambulansearbeidere som yrkesgruppe i medias søkelys. 
Fylkeslegens gransking avdekket at 70–100 av Oslos 300 ambulansearbeidere mangler formell kompetanse og autorisasjon, og at de arbeider med dispensasjon.
Svarthålsforsen kraftverk

Svarthålsforsen kraftverk er en demning med et vannkraftverk i Sverige. Den er anlagt i Indalsälven i nordlige Sverige. Byggingen av kraftverket og demningen var ferdig i 1954. Installert vannkrafteffekt er 80 MW.  
Kraftverket eies av det finske energiselskapet Fortum Oy.